Grad Kodeljevo (1880)
Dvorec je bil zgrajen v prvi polovici 17. stoletja ob velikem okljuku takratnega toka reke Ljubljanice, ki je bila kasneje regulirana. Leta 1700 je veletrgovec Peter Anton Codelli kupil graščino Turn, današnje Kodeljevo. Codelliji so bili kranjska in koroška plemiška rodbina ter pomembni zemljiški posestniki. Peter Anton je denimo spodbujal razvoj slovenskega slovstva in podprl Janeza Svetokriškega pri izdajanju svojih del. Ker ni imel otrok, je svoje premoženje zapustil nečaku Avguštinu, ki se je usmeril v dobrodelnost. Leta 1738 je prav Avguštin Codelli dvorcu prizidal baročno kapelo. Kasnejši dedič Anton baron Codelli je leta 1812 postal ljubljanski župan. Zadnji lastnik dvorca, izumitelj Anton III. baron Codelli pa je znan po tem, da je leta 1898 v Ljubljano pripeljal prvi avto.
Keywords: Ljubljana (stare razglednice)